《题灵岩五至堂》
宋代·孙觌

老人昔记观何处，白发苍颜只如故。湛然不与生灭期，始信真如有常住。

公今忘物兼忘我，坎止留行无不可。桑下了无三宿恋，壁间一坐九年过。

振履忽逐秋鸿往，浮杯又趁春潮上。一片孤云自在飞，不落人中去来想。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。